  Майя Бывальцева Удмуртиысь Туризмъя но чеберлыко киужъёсъя йӧскалык центрысь ӧнерчилэн Анна Образцовалэн удмурт матрёшкаез «Туритический свенир» VI огъяросси вожвылъяськонлэн Приволжск федерал округъя финалаз «Сувенир региона» номинациын VIP категориын нырысетӥ инты басьтӥз. Кызьы вераз кибашлы ивортодэтъя «Удмуртия» агентстволы, дас мунёоосты огазеясь матрёшка солэн нырысетӥез бадӟым ужез. Анна Образцовалэн кылъёсызъя, нырысь ик солэн асьсэ фондъёсазы возьыны шуыса вылӥ чеберлыко киуж лэсьтэмез потӥз. Матрешкаосты «дӥсяны» инъет луиз этногарфлэн Серафима Лебедевалэн удмурт калык дӥськутлы сӥзем книгаез. Вал сыӵе малпан, что милям ӧвӧл мунёосмы, кудъёсыз именно вань калык дӥськутлэсь узырлыксэ возьмато. Удмурт нылкышно костюм туж трос ук! Ми кӧня ке этнографичной шӧмо лэсьтӥмы: басьтӥмы Серфима Христофоровналэсь книгазэ, «Удмурт калык дӥськут», и отысь прямо нырысетӥ бамысьтыз ик кутскыса, 10 костюм басьтӥм (отын 14 пӧртэм костюмной комплекс возьматэмын кадь). Котькуд матрёшкалэн аслаз костюмез Анна Образцова, Удмуртиысь Туризмъя но чеберлыко киужъёсъя йӧскалык центрысьТужгес бадӟымезлэн мунёлэн ӝуждалаез 33 сантиметр луэ, тужгес пичиезлэн - куинь сантиметр. Удмурт нылкышнолэн пӧртэм дӥськутэныз тодматэм сяна, матрёшка солэсь маин выремзэ но возьматэ шуыны луоз. Котькуд матрёшкалэн кияз вань кыӵе ке но удмурт предмет: одӥгезлэн кубыз, мукетызлэн пӧртэм киужъёс, чипчирган одӥгезлэн… Анна Образцова, Удмуртиысь Туризмъя но киужъёсъя йӧскалык центрысь ӧнерчиАнна Образцова пусйиз, матрёшкаез бордын ужакуз со ачиз но удмурт дӥськут сярысь трос выльзэ тодӥз. Ваньмыз шонер возьматэмын мед луоз шуыса, Центрысьтызы усточиолэсь визь-кенеш басьтӥз. Туж кельшиз, татын ужаса, именно росписья ужаса, трос кинэн яра консультироваться кариськыны. Куиськисьёсын но: соос пужыос пумысен верало, айшетлэн формаез, кузьдалаез сярысь - со ваньмыз аутентичной мед луоз шуыса. Туж тунсыко сыӵе детальёсты тодыны! Анна Образцова, Удмуртиысь Туризмъя но чеберлыко киужъёсъя йӧскалык центрысь«Туритический свенир» VI огъяросси вожвылъяськонлэн Урал но Приволжск федерал окургъёсъя йылпумъян люкетъёсыз Екатеринбургын 26-26 куарусёнэ ортчиз. 16 улосвылъёсысь кибашлыос 450-лэсь трос ужъёссэс возьматӥзы. Удмуртия конкурсэ 100-лэсь тросэз ужъёсыныз пыриськиз но 45 дипломъёс басьтӥз. Лауреатъёс шуркынмон пумын Уфаын вожвылъяськонлэн огъяйӧскалык финалаз пыриськозы.  Тодэ вайытом, азьвылгес Удмуртиысь кибашлыослэн мунёоссы улосвылкуспо вожвылъяськон-адӟытонын вормизы. Тегъёс: Лулчеберет Ижкар Удмуртия вожвылъяськон кибашлыос киуж 100ар  